Pagsasao a Tboli
Ti Tboli (panangibalikas: /tbɔˈli/), ammo pay a kas Tagabili wenno T'boli, ket ti maysa a pagsasao nga Austronesio a naisasao idiay akin-abagatan a Filipinas iti isla ti Mindanao, a naipangpangruna idiay probinsia ti Abagatan a Cotabato ken dagiti pay probinsia ti Sultan Kudarat ken Sarangani. Segun ti senso ti Filipinas manipud idi 2000, gangani dagiti 100,000 a Filipino ket maibagbagada a kas T'boli wenno Tagabili a kas ti patneng a pagsasaoda.
Pannakaidasig[urnosen | urnosen ti taudan]
Ti Tboli ket naidasig a kas kameng ti pagsasao nga Abagatan a Mindanao wenno sanga ti Biliko kadagiti pamilia ti sasao a Filipino. Daytoy ket kabagian ti Bagogo, Blaan, ken Tiruray.
Heograpiko a pannakaiwarwaras[urnosen | urnosen ti taudan]
Ti lingnguistiko a mapa ti Ethnologue ket ipakpakitana a dagiti agsasao ti Tboli ket naikonsentradoda idiay akin-abagatan a parte ti Abagatan a Cotabato, a naipangpangruna idiay likmut ti Danaw Sebu, ken probinsia ti Sarangani.
Dagiti nagibasaran[urnosen | urnosen ti taudan]
- ^ Tboli iti Ethnologue (Maika-18 nga ed., 2015)
- Awed, Silin A.; Underwood, Lillian B. & Van Wynen, Vivian M. (2004), Tboli-English dictionary, Manila, Philippines: SIL Philippines
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn sot_Latn